
Parlamentul  României

Camera  Deputaţilor

Comisia pentru industrii si servicii








     Bucureşti, 15.09.2011

Nr.23/228/2011




AVIZ

asupra propunerii legislative privind înfiinţarea, organizarea şi funcţionarea Autorităţii Naţionale pentru Produse Aromatice şi de Sinteză



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru sănătate şi familie cu propunerea legislativă privind înfiinţarea, organizarea şi funcţionarea Autorităţii Naţionale pentru Produse Aromatice şi de Sinteză, transmisă cu adresa nr.P.L.x472 din 27 iunie 2011,  înregistrată sub nr.23/228 din 29 iunie 2011.


Propunerea legislativă are ca obiect de reglementare înfiinţarea, organizarea şi funcţionarea Autorităţii Naţionale pentru Produse Aromatice şi de Sinteză, instituţie publică subordonată Ministerului Sănătăţii, care are ca atribuţie principală controlul calităţii, siguranţei şi eficienţei produselor aromatice sau de sinteză, respectiv a oricărei substanţe obţinute prin supunerea plantelor medicinale sau aromatice la tratamente de extracţie, distilare, presare, etc. 


Propunerea legislativă a fost respinsă de Senat în şedinţa din 22 iunie 2011.



Consiliul Legislativ a avizat favorabil propunerea legislativă cu avizul nr.371/28.03.2011, cu observaţii şi propuneri care nu au fost însuşite de iniţiator.



Prin adresa nr.1030/03.05.2011, Guvernul nu susţine această propunere legislativă.



Membrii comisiei au dezbătut proiectul de lege în şedinţa din 14.09.2011. 

În urma dezbaterilor, membrii comisiei au hotărât în unanimitate, să avizeze nefavorabil propunerea legislativă privind înfiinţarea, organizarea şi funcţionarea Autorităţii Naţionale pentru Produse Aromatice şi de Sinteză.

 

Prin obiectul şi conţinutul său, propunerea legislativă face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

VICEPREŞEDINTE,

Alin Silviu Trăşculescu

Expert parlamentar,

Dr.Maria Cristina Bălănescu

